Šestica

Šestica je čvor koji svakodnevno vežemo, mogu ga napraviti i mala djeca, a ipak mu malo ljudi zna ime.

Što je šestica? To je čvor koji bez puno razmišljanja većina ljudi veže prstima na kraju konca za šivanje ili ga veže prebacivanjem preko ruke, kao na primjer kod zatvaranja vreće za smeće. Da, ta su dva čvora jednaka, a praktički isti čvor susrećemo i na drugim mjestima.

Šestica ima najmanje prebacivanja užeta od svih čvorova - ako uklonite samo jedno prebacivanje užeta preko užeta i povučete krajeve užeta, čvor će nestati.

Šestica je bez opterećenja relativno slaba, ali je svi poznajemo kao čvor koji je nakon opterećenja jako teško razvezati. Ipak, njezine su primjene brojne.