Izložba: obuća i vezice

Cipele s vezicama su unatoč napretku tehnologije ostale nezamjenjiva obuća u mnoštvu područja primjene. No, ljudi iz raznih razloga često izbjegavaju vezanje čvorova te zahtijevaju obuću koju nije potrebno vezati.

Proizvođači odgovaraju na te zahtjeve, a mi u našim prostorijama organiziramo izložbu obuće s osobitom naglaskom na načine pričvršćivanja za nogu kroz stoljeća u raznim prigodama i u raznim društvenim krugovima.

Ponosni smo jer su neki od izložaka dobiveni od vrhunskih muzeja, pa tako ističemo odljev mramorne desne noge sa sandalom stare oko dvije tisuće godina koja je vlasništvo **The Metropolitan Museum of Art**. Odljev je napravljen u istom muzeju posebno za našu izložbu.